**Študijný fond**

**Program PRETESTOVANIE**

Študijný fond, n. o. a Združenie rodičov a priateľov školy pri Bilingválnom gymnáziu Milana Hodžu v Sučanoch, o. z., ponúkajú uchádzačom o štúdium na strednej škole

vzdelávací program

**„ PRETESTOVANIE“**

**Organizačný garant:**

Študijný fond, n. o.

Združenie rodičov a priateľov školy pri Bilingválnom gymnáziu Milana Hodžu v Sučanoch, o. z.

**Odborný garant:** Bilingválne gymnázium Milana Hodžu v Sučanoch

**Ciele:**

* Poskytnúť účastníkom – uchádzačom o štúdium na strednej škole možnosť overiť svoje znalosti, schopnosti, zručnosti, vedomosti a pripravenosť zvládnuť talentovú prijímaciu skúšku na štúdium na strednej škole gymnaziálneho typu a to formou  riešenia  testov a súbor testových položiek, ktoré boli použité na prijímacích skúškach v predchádzajúcich rokoch v Bilingválnom gymnáziu Milana Hodžu  v Sučanoch (ďalej len „BGMH“).
* Poskytnúť rodičom (zákonným zástupcom)  informácie o štúdiu a prijímacom konaní na BGMH na organizovaných stretnutiach s manažmentom školy, ktoré bude prebiehať paralelne s programom „pretestovanie“ pre uchádzačov o štúdium na strednej škole.
* Motivovať uchádzačov o štúdium na BGMH k ďalšiemu usilovnému štúdiu a dosahovaniu lepších výsledkov ako dobrej cesty k dosiahnutiu svojho cieľa – úspešne vykonať prijímacie skúšky a byť prijatý na štúdium.
* Vytvoriť platformu vzájomnej osobnej a neformálnej komunikácie medzi školou a uchádzačmi o štúdium a ich rodičmi.

**Obsah testov:**

vedomosti, zručnosti a znalosti zo vzdelávacích oblastí

            jazyk a komunikácia                                                 človek a príroda

            matematika a práca s informáciami                          človek a spoločnosť

**Metódy a formy:**

* Priebeh testovaní simuluje podmienky počas prijímacích skúšok.
* Účastníci samostatne riešia úlohy testu z prijímacej skúšky v rozsahu 120 minút čistého času (2-krát 60 minút).
* Účastníci si samostatne kontrolujú a opravujú správnosť riešenia jednotlivých testových položiek (úloh) a hodnotenie úspešnosti  podľa zverejneného kľúča správnych odpovedí. Odpoveďové hárky a postup riešenia ostávajú účastníkom „pretestovania“.
* Riešenie testových položiek (úloh) na základe vizuálnej spätnej väzby alebo požiadanie účastníkmi spolu s konzultáciou alebo metodickým usmernením, prípadne návodom.
* Pokyny a usmernenia ako riešiť test a úlohy testu za asistencie lektora na základe aktívneho prístupu zo strany účastníkov,  riešenie vybraných vzorových alebo modelových úloh.
* Anonymné testovanie, úspešnosť testovania účastníka ani iné dáta vrátane osobných údajov nie je predmetom zhromažďovania do informačnej databázy garanta pretestovania ani iného subjektu. Údaje o účastníkovi „pretestovania“ (meno, adresa a ďalšie kontakty) slúžia len pre administratívne účely organizátora „pretestovania“.

**Organizácia:**

* Účastník programu – žiak je zaradený do skupiny 20 – 40 žiakov v závislosti od veľkosti učebne. Každý účastník má vytvorené  pracovné miesto – lavicu a stoličku a k dispozícii materiály k pretestovaniu – test z príslušného roku prijímacej skúšky, odpoveďové hárky, pomocný papier, inštrukcie k riešeniu testu a pokyny pre žiakov. Test po skončení programu sa vracia organizátorovi „pretestovania“.

**Kopírovanie, fotografovanie a používanie akýchkoľvek iných reprodukčných techník testov nie je povolené** a nerešpektovanie tohto pokynu je dôvodom na okamžité prerušenie a ukončenie testovania bez nároku na vrátenie finančnej úhrady za vzdelávací program.

* Pre rodičov žiakov (účastníkov programu) v čase „pretestovania“ bude pripravený neformálny „klub“ pre rodičov, na ktorom sa budú môcť stretnúť s členmi vedenia školy k otázkam procesu prijímacieho konania, školského vzdelávacieho programu a k iným témam, ktoré súvisia s výchovou a vzdelávaním na BGMH.

**Lektori:** kvalifikovaní pedagogickí zamestnanci (podľa zákona č.317/2009 Z. z. v znení neskorších zmien a doplnkov) odborného garanta vzdelávacieho programu

**Termíny a program pre prihlásených žiakov – účastníkov a prihlásených rodičov:**

**13.  január 2018**

žiaci - účastníci:

* **test z prijímacej skúšky 2017** a následná spätná väzba (kontrola, hodnotenie, konzultácia)

rozvoj zručností a schopností  z matematiky – logika, geometrické útvary kruh, kružnica, trojuholník, štvorec v súradnicovej sústave; zo slovenského jazyka – konštrukcia viet; z anglického jazyka – text  Hotel leaflet

rodičia:

* všeobecné podmienky a informácie o prijímacom konaní na stredné školy (legislatívne podmienky, práva a povinnosti účastníkov prijímacieho konania, cieľ prijímacej skúšky, kritériá prijímacej skúšky a kritérium úspešnosti, príprava žiakov na zmenu,

- konštrukcia testu na prijímacie skúšky,

- prestup žiaka, rozdielová komisionálna skúška,

- diskusia,

- ukážky úloh z testu v roku 2017

**20. január 2018**

žiaci - účastníci:

* **test z prijímacej skúšky 2016** a následná spätná väzba (kontrola, hodnotenie, konzultácia)

rozvoj zručností a schopností  z matematiky – logika, geometrické útvary kruh, kružnica, trojuholník, štvorec v súradnicovej sústave; zo slovenského jazyka – konštrukcia viet; z anglického jazyka – text  Hotel leaflet

rodičia:

* história školy, jej poslanie a ciele,
* školský vzdelávací program,
* metódy a formy vzdelávania na BGMH, hodnotenie a klasifikácia,
* organizácia vzdelávania,
* ukončovanie štúdia (maturitné skúšky, štátna jazykové skúšky, medzinárodné certifikáty),
* Študijný fond, n.o.,
* spolupráca so ZRPŠ,
* stravovanie, ubytovanie,
* ukážky úloh z prijímacích skúšok v roku 2016

**27. január 2018**

žiaci – účastníci:

* **test z prijímacej skúšky  2015** a následná spätná väzba (kontrola, hodnotenie, konzultácia)

rozvoj zručností a schopností  z matematiky – geometrické útvary kruh, kružnica, trojuholník, čísla a číselná os, pravdepodobnosť; zo slovenského jazyka a literatúry – D. Hevier: Ťahák na básne, J. Kostra: Dal by som za báseň aj poslednú košeľu; z anglického jazyka - text London Underground

rodičia:

rodičovský klub – občerstvenie, čitáreň, voľná diskusia s členmi vedenia školy ku školským témam

**10. február 2018**

žiaci – účastníci:

* **test z prijímacej skúšky 2014** a spätná väzba (kontrola, hodnotenie, konzultácia)

rozvoj zručností a schopností  z matematik – logika, štvorec, telesá, funkcia, %; zo slovenského jazyka a literatúry – J. Hollý: Na Umku, Denník SME z 12.3.2014; z anglického jazyka –text Informácie na letisku

rodičia:

rodičovský klub – občerstvenie, čitáreň, voľná diskusia s členmi vedenia školy ku školským témam

**17. február 2018**

žiaci – účastníci:

* **test z prijímacej skúšky  2013**, spätná väzba (kontrola, hodnotenie, konzultácia)

rozvoj schopností z matematiky – geometrické útvary štvorec, kružnica, päťuholník; prírodné vedy – M. Mojžiš: Jeden výdych koňa; zo slovenského jazyka a literatúry – T. Janovic: Diagnóza, Denník SME z 22.2.2013

**- test z prijímacej skúšky  2017, pre záujemcov, ktorí ho neabsolvovali 13. januára 2017**

rodičia:

rodičovský klub – občerstvenie, čitáreň, stretnutie s členmi vedenia školy

**Harmonogram:**

žiaci – účastníci:                                                        rodičia:

  8: 00   registrácia a rozdelenie do učební               9: 00 – 13: 00      prednáška a diskusia

  8: 35   organizačné pokyny                                                     riešenie modelových úloh

  8: 45   testovanie  a spätná väzba (s prestávkami)                  prestávky podľa harmonogramu

13: 45  ukončenie                                                                      žiakov

**Miesto konania:**
Bilingválne gymnázium Milana Hodžu, Komenského 215, Sučany

(asi 200 m od železničnej zastávky; pri doprave vlastným automobilom odbočiť na prvej križovatke z hlavnej cesty zo smeru Martin – Ružomberok doľava a pokračovať až na „koniec“ cesty k typickej starobylej školskej budove na ľavej strane, zo smeru Ružomberok – Martin na svetelnej križovatke odbočiť doprava a po hlavnej ceste popri evanjelickom a katolíckom kostole a železničnej stanici na koniec ulice)

**Pokyny:**

Účastníci budú mať k dispozícii šatne na prezutie sa a odloženie zvrchníkov.

K riešeniu testov odporúčame priniesť modro píšuce pero a pre opravu červeno píšuce pero.

Účastníci a rodičia budú mať k dispozícii školský bufet a **možnosť objednať si obed**

**podľa aktuálnej ponuky,** ktorá bude zverejnená na webovom sídle školy.

**Cena programu „PRETESTOVANIE“:**

jedna sobota               45,- €**,**

dve soboty                  70,- €,

tri soboty                    80,- €,

štyri soboty                 90,- €,

päť sobôt                  100,- €.

**Množstevná zľava platí pri platbe na všetky soboty uvedené v prihláške** (nie jednotlivo).

**Forma platby**

1          na účet:            IBAN: SK5609000000000351594410

variabilný symbol: P 2018

            Uveďte meno prihláseného účastníka

**Účastník sa preukáže dokladom o zaplatení pri registrácii v deň testovania.**

2          v hotovosti

**Účastnícky poplatok sa v prípade neúčasti nevracia; môže byť uplatnený pre iný termín alebo iného účastníka.**

**Prihláška účastníka a rodiča na program je nevyhnutná. Prihlásiť sa môžete** elektronicky vyplnením **formulára**  [kliknite tu](https://form.jotformeu.com/admingbas/pretestovanie) (<https://form.jotformeu.com/admingbas/pretestovanie>)   v termíne vždy **do stredy (15:00 hod)**  pred konkrétnym dátumom pretestovacej soboty (z dôvodu organizačného zabezpečenia). Vašu prihlášku Vám obratom potvrdíme mailom na Vami uvedenú adresu.

**V prípade prihlášky na viac sobôt s ich presným vyznačením nie je nutné prihlášku opakovať**.

**kontakty na koordinátora programu:**

e-mail: **sf@gbas.sk**                           tel.: 0911 348 411                  fax: 043 4293 086